Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 145

2. Kommunikációs kihívások A gazdaság szereplõi számára — legyenek azok vállalati vezetõk, menedzserek, tulajdonosok vagy munkavállalók — a KS-nek minél kevesebb általános, de annál több konkrét és célzott szakmai üzenetet, információt kell közvetítenie. Egy cég menedzsmentje, legyen az több milliárd éves forgalommal rendelkezõ részvénytársaság, vagy néhány fõt foglalkoztató betéti társaság, mindenekelõtt a profittermelõ tevékenységre koncentrál. A szakszervezetek a munkavállalói érdekeket képviselik. Minden ehhez nem szorosan kapcsolódó tevékenység (információk beszerzése/befogadása) már kevésbé fontos számukra, és csak akkor fognak idõt és pénzt áldozni rá, ha felismerik, hogy mindez megtérül számukra. Az EU-kommunikáció az utóbbi idõszakban nem volt elég szakmaspecifikus, hiányoztak a célcsoportokat megcélzó üzenetek, az információ túl általános, kevés, néha pedig túl sok (és gyakran fölösleges) volt. Kétségtelen tény, hogy ma már számtalan forrásból lehet az EU-ról információt beszerezni. A szervezetek többsége ma már közvetlenül Brüsszelbõl, illetve más forrásokból rengeteg információt kaphat különféle formában (tájékoztató füzetek, brosúrák, szakkönyvek, CD-ROM-ok stb.) Az igazi ’mûvészet’ abban rejlik, hogy legyen olyan munkatárs, aki ezeket a kommunikációs eszközöket — elolvassa (lefordítsa), — szelektálja, — strukturálja, és — mindenki számára érthetõ, világos formában továbbítsa úgy, hogy az információkból következõ konkrét teendõket is értelmezze. Erre a feladatra az esetek jelentõs részében nincs megfelelõ ismeretekkel rendelkezõ, a szakmai nyelvet is jól ismerõ munkatárs, és emiatt a hazai szakmai szövetségek, érdekvédelmi szervezetek az esetek többségében nehezen tudnak eligazodni az EU-s információ-halmazban. A tapasztalatok szerint a legfontosabb szakmai és érdekképviseleti szervezeteknél, nagyobb cégeknél már vannak kijelölt EU-ügyekben illetékes munkatársak, illetve részlegek. Az õ feladatuk az integrációs felkészülés koordinálása, az uniós jogalkotás figyelemmel kísérése, õk járnak különbözõ hazai és külföldi uniós témájú rendezvényekre. A probléma ott merül fel, hogy sok esetben az általuk megszerzett információk csak esetlegesen, vagy gyakran egyáltalán nem jutnak el a szervezet tagságához, illetve a vállalat többi részéhez, azaz az információ nem válik közkinccsé. 2002/151/II. szám A szakmai szervezetek és érdekképviseletek olyan EU-kommunikációt várnak el a Kormány részérõl, amely pártatlan és objektív, az elõnyöket és hátrányokat egyaránt bemutatja. A Külügyminisztérium eddig kiemelt szerepet kapott az EU-csatlakozás szakmai kommunikációs feladataiban. Ez a kezdeti, általános üzeneteket tartalmazó tájékoztatási szakaszban még menedzselhetõ volt. A csatlakozás közeledtével azonban az egyre inkább felkészülés-orientált és szakmaspecifikus kommunikáció esetében ennek a feladatnak már sem szakmailag, sem pedig humán-erõforrásait tekintve nem tud a Külügyminisztérium önmagában megfelelni. Emiatt egyre inkább szükségessé válik a szaktárcák, hatóságok bevonása a szakmai-érdekképviseleti szervezetek tájékoztatásába. Minden érintett szaktárcának, kormányzati szervnek fel kell vállalnia a szakterületén tevékenykedõ szakmai és érdekképviseleti szervezetek felé irányuló EU-kommunikáció feladatait. Ma már a szociális partnerek országos szervezetei maradéktalanul bekapcsolódtak valamilyen formában (tag vagy társult tag) az európai csúcs-szervezetek munkájába, s megkezdõdött az ágazati szintû kapcsolatépítés, a korábbi kapcsolatok intézményesítése (megfigyelõi tagság vagy tagság). Az európai csúcs-szövetségekkel, így az UNICE-val (Európai Gyáriparosok és Munkáltatók Szervezeteinek Szövetsége), a CEEP-vel (Állami Vállalatok Központja), az ETUC-vel (Európai Szakszervezeti Szövetség), valamint az UEAPME-vel (A Kézmûvesek és Kis- és Középvállalkozások Európai Szövetsége) szoros kapcsolatban állnak a magyar szociális partnerek. Az EU-ban rendkívül nagy a befolyásuk a nagy európai szakmai és érdekképviseleti szövetségeknek. A szociális partnerek kulcsszerepet játszanak a közösségi jogalkotás befolyásolásában. A nagy európai ernyõszervezeteknél dolgozó vezetõk és munkatársak nagyon jól ismerik az adott szakmát, üzleti kört érintõ EU-s jogszabályokat, aktuális kérdéseket, illetve a Bizottságnál és a többi uniós intézménynél a témával foglalkozó tisztviselõket. Ezeknek a tisztségviselõknek és a tagállamokban dolgozó helyi szervezetek képviselõinek felbecsülhetetlen értékû szakmai információit, tapasztalatait a magyarországi partnerszervezeteknek és rajtuk keresztül a tagságuknak is hasznos lenne megismerni. A szakmai szövetségek és érdekképviseleti szervezetek brüsszeli és uniós tagországokbeli kapcsolatainak, tapasztalatainak erõsítéséhez a KS a következõ támogatást nyújthatja: — Szakmai konferencia, szeminárium, tanulmányút, csereprogramok, gyakornoki munka támogatása. Noha sok esetben az európai szövetség (illetve az EU) állja ezeknek a rendezvényeknek a költségeit, mégis gyakran elõfordul, hogy a hazai szervezeteknek nincs elegendõ saját forrása a felmerülõ költségek finanszírozására. Ezért szükséges, hogy a szövetségek, érdekképviseleti szervezetek az európai szervezetekkel közös szakmai programokra is pályázhassanak, amelyeket támogatni kell a KS keretében. A támogatás feltételéül kell szabni a szervezett tapasztalatok feldolgozását és az érdekeltek körében való terjesztését (multiplikátor hatás). — Külön figyelmet kell arra fordítani, hogy a hazai szakmai és érdekképviseleti szervezetek rendelkezzenek olyan szakemberekkel, akik Brüsszelben érdemi érdekérvényesítési és lobbizási feladatokat tudnak ellátni. Ez a munka nagyon összetett tudást és képességeket igényel: egy lobbistának nagyon jól kell ismernie az általa képviselt szervezet tevékenységét, az EU döntéshozatali mechanizmusát és intézményeit, angolul és franciául tökéletesen kell beszélnie (elsajátítva az EU-szakzsargont), jó kapcsolatteremtõ és kommunikációs képességekkel kell rendelkeznie stb. Ezen képességek elsajátítását elõ lehet segíteni a szakmai és érdekképviseleti szervezetekkel közös szervezésû tanfolyamokkal, konferenciákkal, illetve brüsszeli gyakornoki munkával, természetesen megfelelõ és szigorú kiválasztási kritériumok alapján. Célszerû lenne, ha a brüsszeli magyar EU Misszión lenne egy olyan szakreferens, aki a kormány nevében tartja a kapcsolatot az európai szociális partnerekkel (mind az említett csúcs-szervezetekkel, mind a mintegy 80 ágazati szintû, európai szervezettel), illetve segítené a magyar szakmai és érdekképviseleti szervezetek megjelenését az EU intézményeinél. Az õ feladata lenne — többek közt —, hogy eligazítást adjon a brüsszeli európai szakmai-érdekképviseleti szövetségek és érdekképviseleti szervezetek tevékenységérõl, a Bizottság munkájáról és általában információt és tanácsot adjon a Brüsszelbe látogató szervezetek vagy vállalatok képviselõinek a brüsszeli lobbizás és „információbeszerzés” gyakorlati tudnivalóiról.

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes